Histo)-y of Moikeha. 121 



holo i Tahiti, hailona aku la oia i kana mau keiki, a ina o ka mea i kvi i ka hailona, 

 oia iho la ke keiki e kii ia Laamaikaliiki. A no ia manao ana o Moikelia pela, nolaila, 

 olelo aku la oia i kana mau keiki : "Auliea oukou, ke manao nei wau e hailona aku ia 

 oukou, a o ke keiki o oukou i ku i ka hailona, oia ke kii i ke kaikuaana o oukou." A 

 no keia mea, lawe ae la o Moikeha e hailona ia lakou ma ka muliwai, e like me ko lakou 

 hanau ana. Mamua nae o ka hailona ana a Moikeha i kana mau keiki olelo aku la oia i 

 kana mau keiki, me ka i aku : "E lawe kela mea keia mea o oukou i mau waa lai, hookahi 

 no hana ana a ka mea hookahi, aole e palua. A o ka mea nana ka waa e holo pono mai 

 a komo ma ka olowa o kuu mau uha, oia ko oukou keiki e kii i ke kaikuaana o oukou." 



A pau kana kamailio ana i kana mau keiki, hele ae la o Moikeha a noho ma 

 kapa muliwai, ma ka aoao e huli pono ana i kahi a ka makani e pa mai ana. A o na 

 keiki hoi, hele ae la lakou a ma ka aoao e huli pono ana i ke alo o ko lakou makuakane. 

 Alalia, kuu aku la ka hanau mua i kana waa, aka aole nae i holo pololei aku, ua lalau 

 ma kahi e. A o ka muli iho, kuu mai la oia i kana waa, a ua like no kana me ka ka 

 mea mua. A pela no a pau na keiki eha, aole i ku i ka hailona. A o Kila hoi ka 

 Moikeha hanau muli loa, lawe ae la oia i kana waa, a hookuu aku la i ka wai, ua holo 

 pololei nae kana waa a ma ke alo ponoi o ko lakou makuakane. A ike mai la kona 

 mau kaikuaana ua ku i ko lakou kaikaina ka hailona ; alalia he mea e ka huhu o kona 

 mau kaikuaana. A no keia mea imi hala iho la kona mau kaikuaana i mea e make ai 

 ko lakou kaikaina. 



I kekahi manawa, hoowalewale ae la kona mau kaikuaana e hele i ke kc-a pua; 

 aka, no ka ike maopopo ana o ko lakou mau makua, ua nui ke aloha ole o kana mau 

 keiki i ko lakou hanau muli, nolaila, aole i ae aku ko lakou makuakane e hookuu i ko 

 lakou kaikaina. Aka, ua nui ka malimali ana o kana mau keiki hanau mua ia ia, me 

 ka imi maalea i mea e puni ai ko lakou kaikaina, aole nae i hookuu iki aku o Moikeha 

 ia Kila mamuli o ke koi mai a kana mau keiki. 



I kekahi manawa, mahope mai o ka manawa i aneane ai e hookuu ia Kila i 

 Tahiti, no ke kii ia Laamaikahiki, ia manawa, aneane e hookuu aku o Moikeha ia Kila 

 e holoholo pu me kona mau kaikuaana. A no ia manao ana pela, nolaila, olelo aku la 

 o Moikeha ia ia: "E kuu keiki, ua pau ka'u ana ana ia oe ma ke koi a kou mau kaikua- 

 ana, nolaila, e hookuu no wau ia oe, e hele pu me kou mau kaikuaana, malia paha, o 

 kou hele no ia, hele loa, nolaila, e hele pu oe me kou mau kaikuaana, ma ka lakou wahi 

 e hele ai, hele pu aku oe. Aia a pau ae na la kapu heiau, alalia ma ia mau la iho, e 

 hele aku oe i Tahiti." I mai la o Kila: "Mai hookuu oe ia'u me ko'u mau kaikuaana, 

 mamuli paha make wau ; e pono paha ia oe ke haawi aku i akua no lakou, i makau ai 

 lakou i ke akua, i ole ai lakou e pepehi mai ia'u, alalia, pono wau ke hele pu me kuu 

 mau kaikuaana." A ike ae la o Moikeha he pono io ka ke keiki, alalia hoakoakoa ae 

 la oia i kana mau keiki a pau, a olelo aku la i akua no lakou. Aka, ma keia olelo a 

 Moikeha, aole i ae kana mau keiki pela. Alalia, hoapono iho la o Moikeha i ka Kila 

 olelo, nolaila, aole i hookuu aku oia ia Kila e hele pu me kona mau kaikuaana. 



A mahope iho o keia manawa, hoomakaukau ae la o Moikeha no ko Kila holo i 

 Tahiti e like me kona manao mua ana. Mamua nae o ko Kila holo ana aku i Tahiti, 

 olelo aku la o Moikeha ia ia: "I holo auanei oe, a hiki i Oahu kipa aku auanei oe i ou 



